**Zaposlimo mlajšega full-stack programerja (m/ž)**

LJUBLJANA, 2. oktober 2023

|  |
| --- |
| iPROM je vodilni regijski ponudnik medijskih in tehnoloških rešitev za digitalno oglaševanje na odprtem spletu. Ponujamo edinstveno priložnost za karierni razvoj, delo z različnimi rešitvami Ad-Tech, ki jih razvijamo že več kot 20 let, ter sodelovanje z ekipo digitalnih navdušencev.Zaradi povečanega obsega dela širimo razvojno ekipo in v svoje vrste vabimo mlajšega full-stack programerja (m/ž). |

Delovno mesto omogoča sodelovanje pri razvoju neodvisnih tehnoloških rešitev za digitalno oglaševanje in neprestano inoviranje na področju marketinških tehnologij. Smo mlada ekipa z močno ekipno kulturo, dopuščamo prilagodljiv delovni čas in podpiramo razmišljanje izven okvirov.

Pridruži se nam in z nami soustvarjaj tehnologije prihodnosti na področju digitalnega oglaševanja.

Opis začetnih delovnih nalog:

* Razvoj in vzdrževanje iPROMovih neodvisnih Ad-Tech rešitev
* Razvoj ostalih naprednih oglaševalskih sistemov

Pričakovana znanja in veščine:

* Poznavanje PHP
* Znanje SQL (MySql, Postgres)
* Znanje HTML / CSS / Javascript
* Vsaj osnovno poznavanje Linuxa
* Naravnanost k reševanju problemov
* Natančnost in odgovornost
* Veselje do ekipnega dela

Zaželena znanja in veščine:

* Ogrodja PHP (Symfony, Laravel, Cakephp, Slim, Codingiter, …)
* GIT
* Rest API
* Osnove sistema Docker
* NoSQL (MongoDB, ElasticSearch, …)
* Golang
* ORM (Doctrine)
* Arhitektura mikrostoritev

Nudimo:

* Prijetno, dinamično in inovativno delovno okolje
* Delo v mednarodnem okolju, možnost kariernega razvoja in priložnost za uresničitev lastnih idej
* Sodelovanje z ekipo vrhunskih strokovnjakov na področju razvoja napredne tehnologije za digitalno oglaševanje
* Dostop do edinstvenega znanja in informacij na področju digitalnega oglaševanja in trženja
* Nudimo redno zaposlitev in stimulativno plačilo

Če se najdeš v opisu delovnega mesta, nam do 31. oktobra 2023 pošlji svoj kratek življenjepis na elektronski naslov kadri@iprom.si ali prek spletnega obrazca na [spletni strani](https://iprom.si/blog/zaposlimo-junior-mid-full-stack-programerja-mz/).